अमेरिका में महसूस किए गए भूकंप के झटके  
वाशिंगटन समेत आसपास के कई इलाकों में भूकंप के तेज झटके महसूस किए गए। इस भूकंप की तीव्रता रिक्टर पैमाने पर 6.0 मापी गई।
अमेरिका की राजधानी वाशिंगटन समेत आसपास के कई इलाकों में भूकंप के तेज झटके महसूस किए गए। स्थानीय समय अनुसार दोपहर करीब 2 बजे आए इस भूकंप की तीव्रता रिक्टर पैमाने पर 6.0 मापी गई।   भूकंप का केंद्र उत्तरी वर्जीनिया में रिचमंड शहर से 54 किलोमीटर दूर था। भूकंप की वजह से पूरे इलाके में अफरातफरी मच गई और अपने-अपने घरों और दफ्तरों से निकल आए। इसी दौरान अमेरिका के रक्षा मुख्यालय पेंटागन को भी खाली करा लिया गया। सरकारी सूत्रों के मुताबिक इस भूकंप से किसी के हताहत होने या किसी इमारत को नुकसान पहुंचने की अभी तत्काल सूचना नहीं है लेकिन कुछ लोगों के घायल होने की खबरें जरूर आ रही हैं।